Obec Trenčianske Stankovce v súlade s § 4 ods. 1 zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a § 5 zákona č. 552/2003 Z.z. o výkone práce vo verejnom záujme v znení neskorších predpisov

**vyhlasuje výberové konanie**

**na obsadenie funkcie riaditeľa**

**Základnej školy Jána Lipského s materskou školou Trenčianske Stankovce 405, 913 11 Trenčianske Stankovce**

**s nástupom 1.7.2018**

Kvalifikačné predpoklady a osobitné kvalifikačné požiadavky uchádzača na vykonávanie miesta riaditeľa školy podľa zákona č. 317/2009 Z.z. o pedagogických zamestnancoch a o odborných zamestnancoch a o zmene a doplnení niektorých zákonov a vyhlášky MŠ SR č. 437/2009 Z.z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov

* vysokoškolské vzdelanie II. stupňa a odbor vzdelania pre uvedený druh školy
* absolvovanie I. atestácie ( 1. kvalifikačná skúška alebo jej náhrada )
* najmenej 5 rokov pedagogickej praxe

**Zoznam požadovaných dokladov:**

* prihláška do výberového konania
* štruktúrovaný profesijný životopis
* úradne overené fotokópie dokladov o dosiahnutom vzdelaní, vrátane vysvedčenia o štátnych skúškach
* doklad o absolvovaní I. atestácie
* doklady o dĺžke pedagogickej praxe
* výpis z registra trestov ( nie starší ako tri mesiace )
* návrh koncepcie rozvoja školy v písomnej forme
* potvrdenie o telesnej a duševnej spôsobilosti pre výkon funkcie riaditeľa školy
* čestné vyhlásenie o spôsobilosti na právne úkony v plnom rozsahu
* písomný súhlas uchádzača na spracovanie osobných údajov pre potreby výberového konania v súlade so zákonom č. 122/2013 Z.z. o ochrane osobných údajov a o zmene a doplnení niektorých zákonov

Písomné žiadosti o účasť vo výberovom konaní s požadovanými dokladmi ( úradne overené fotokópie) posielajte alebo osobne doručte najneskôr do 14.5.2018 do 12,00 hod. na adresu:

**Obec Trenčianske Stankovce, 913 11 Trenčianske Stankovce 362,** v zalepenej obálke s výrazným označením

**„Výberové konanie na riaditeľa ZŠ J. Lipského s MŠ Trenčianske Stankovce – neotvárať.“**

Termín a miesto výberového konania bude uchádzačom oznámené najmenej 7 dní pred jeho konaním.

V Trenčianskych Stankovciach 16.4.2018 JUDr. Martin Markech

 starosta obce